Jeg kommer her til at anmelde et par ting. 

1.: I en længere periode sidste år måtte jeg jævnligt ned på nabovejen og bytte min post. Til trods for at det er to forskellige vej navne og to meget forskellige navne på modtagerne. 

2.: Jeg har ofte siddet hjemme med tanken om at modtage min pakke.. for så at komme ned til postkassen eller få en sms med beskeden "forsøgt leveret".. Undskyld mig men hvornår? og hvor? 

3.: Jeg skulle tidligere på året modtage en pakke i døgnposten. Den var sendt uden track&trace, men da der var gået to uger siden afsendelsen og jeg intet havde hørt undrede jeg mig... Så jeg ringede til kundeservice. Jamen den lå da på posthuset, men kun til denne dag så jeg måtte skynde mig til nabobyens posthus for at hente min pakke inden lukketid da jeg ingen info havde fået om at den overhovedet var ankommet. 

4.: nu bestilte jeg så i nogle bøger i oktober og grundet en fejl fra afsender blev det først sendt i starten af november. Ikke postdanmarks fejl. Hvad der derimod er post danmarks fejl er forløbet herefter. Først modtager de pakken den 9. Den 13. får jeg besked om de vil aflevere pakken i løbet af dagen. Men nej ingen pakke den 13. Samme aften ringer jeg til kundeservice. Jeg får beskeden om at jeg skal ringe næste morgen da den ellers bare lander i en bunke af henvendelser der ikke bliver gennemgået før sent dagen efter... Nå tidligt op den 14. og ringe. De lover fra kundeservice at jeg vil modtage pakken inden kl 14. Desuden loves jeg et opkald fra den afdeling der har min pakke. Ingen af de to ting sker. Jeg ringer igen og får endelig fat i den afdeling der sidst har scannet min pakke. Og får fat i en sød leder der fortæller mig der skete en fejl den 13. og at de ikke har fået beskeden fra kundeservice, men at hun vil lægge den i døgnposten så jeg kan fange den på vej hjem om natten. Flink og sød service - endelig. Bortset fra hun ringer senere og siger de ikke kan finde pakken længere og at de nu skal til lige at lede efter den nede hos dem. Den 15. ringer hun så om morgenen og beder mig om at kontakte afsender for at få den efterlyst. Hvorfor det besvær når i har pakkenummeret, ved den ikke er blevet afleveret, og ved den er hos jer. Hvorfor kan i ikke selv efterlyse den videre efter et forløb som dette?

Kan simpelthen ikke passe at jeg skal til at være den sure kunde. Det gør mig ondt da jeg selv er tidligere postbud og altid har siddet og forsvaret mange sider af PostDK. Jeg kan huske min chef piskede os igennem at vi skulle ringe på hos kunden og enten gjorde vi det gennem dørtelefonen og var der ikke sådan en måtte vi bare bide tænderne sammen og gå op af trapperne. Jeg bor kun på 1. sal, men selv det er åbenbart for højt oppe for postbude i dag. Helt ærligt. Det sjove er de første 6 måneder jeg boede her var der INTET problem overhovedet. Det var selvfølgelig også den gang jeg selv modtog post danmarks månedsbreve, men hvorfor skal det have en betydning? Så mange breve sendes i dag med email, men ligesom posten har flyttet sig online har indkøb det også, det mindste i kan gøre er da så at aflevere pakkerne. Jeg ved godt i pisker budene igennem stadigt længere og hårdere ruter, men I må ikke lade det sidste i har falde igennem. 

Desuden vil jeg som kommunikationsstuderende foreslå jer at ansætte mindst 1 eller 2 til udelukkende til at besvare de mange klager her på trustpilot. Kan godt være det ikke virker af meget for jer, men når i ikke imødekommer kunderne også herinde skaber i endnu et aspekt af manglende kundeservice.